
ประกาศเทศบาลตำบลทอนหงส์
เรื่อง   สอบราคาจ้างเหมารถบัสโดยสารปรับอากาศ พิเศษ  ๒  ชั้น  ๘  ล้อ  จำนวนที่นั่งไม่น้อยกว่า  ๔๐  ที่นั่ง
พร้อมน้ำมันเชื้อเพลิง  จำนวน  ๒  คัน  
----------------------------------------------------------------


ด้วยเทศบาลตำบลทอนหงส์    อำเภอพรหมคีรี   จังหวัดนครศรีธรรมราช  มีความประสงค์
จะสอบราคาจ้างเหมารถบัสโดยสารปรับอากาศ พิเศษ  ๒  ชั้น  ๘  ล้อ จำนวนที่นั่งไม่น้อยกว่า  ๔๐  ที่นั่ง  พร้อมน้ำมันเชื้อเพลิง   จำนวน  ๒  คัน เพื่อบริการโดยสารแก่ผู้เข้าร่วมโครงการฝึกอบรมและเพิ่มประสิทธิภาพการปฏิบัติงาน ของคณะกรรมการชุมชน    ผู้นำชุมชน    และสมาชิกในชุมชน   ประจำปีงบประมาณ  ๒๕๕๗  ระหว่างวันที่  ๘  กุมภาพันธ์  ๒๕๕๗  ถึงวันที่  ๑๓  กุมภาพันธ์  ๒๕๕๗  ณ ภาคตะวันออกเฉียงเหนือ  (จำนวน  ๖  วัน)   (รายละเอียดตามเอกสารแนบท้ายประกาศ)  



ราคากลาง วงเงิน  ๑๘๐,๐๐๐.- บาท  (หนึ่งแสนแปดหมื่นบาทถ้วน)


ผู้มีสิทธิเสนอราคาจะต้องมีคุณสมบัติดังนี้
1. ผู้มีสิทธิเสนอราคาจะต้องเป็นนิติบุคคลหรือบุคคลธรรมดา     ผู้มีอาชีพรับจ้างตาม
ประกาศสอบราคาจ้างดังกล่าว
2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการหรือหน่วยการบริหารราชการ
ส่วนท้องถิ่นและได้แจ้งเวียนชื่อแล้ว
3. ไม่เป็นผู้ได้รับเอกสารสิทธิ์หรือความคุ้มกัน       ซึ่งอาจปฏิเสธไม่ยอมขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์หรือความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่เทศบาล
ตำบลทอนหงส์  ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


กำหนดยื่นซองสอบราคา 

 

กำหนดยื่นซองสอบราคา  ตั้งแต่วันที่  ๑๖  มกราคม  ๒๕๕๗  ถึงวันที่  ๒๙  มกราคม  ๒๕๕๗
ระหว่างเวลา ๐๘.๓๐  น. –  ๑๖.๓๐ น.   ในวันและเวลาราชการ  ให้ยื่นซองสอบราคาได้ที่กองคลัง/งานพัสดุและทรัพย์สิน  สำนักงานเทศบาลตำบลทอนหงส์   ในวันที่  ๓๐ มกราคม  ๒๕๕๗  ระหว่างเวลา ๐๘.๓๐–๑๖.๓๐ น. และในวันที่  ๓๑  มกราคม  ๒๕๕๗  ระหว่างเวลา  ๐๙.๓๐ – ๑๑.๐๐ น.    ให้ยื่นซองสอบราคาที่ศูนย์รับและเปิดซองสอบราคา (ห้องท้องถิ่นอำเภอ) ที่ว่าการอำเภอพรหมคีรี  จังหวัดนครศรีธรรมราช

  กำหนดเปิดซองสอบราคา


กำหนดเปิดซองสอบราคา  ในวันที่  ๓  กุมภาพันธ์  ๒๕๕๗   ตั้งแต่เวลา   ๑๐.๓๐ น.  เป็นต้นไปจนแล้วเสร็จ  ณ  ศูนย์รับและเปิดซองสอบราคา  (ห้องท้องถิ่นอำเภอ)   ที่ว่าการอำเภอพรหมคีรี จังหวัดนครศรีธรรมราช

/ ผู้สนใจติดต่อ ...
-๒-


ผู้สนใจติดต่อขอรายละเอียด  

ผู้สนใจติดต่อขอรายละเอียด ซื้อเอกสารสอบราคา ด้วยตนเอง หรือซื้อเอกสารสอบราคา
ทางไปรษณีย์ ได้ในราคาชุดละ  ๕๐๐.-  บาท     ได้ที่สำนักงานเทศบาลตำบลทอนหงส์    ตั้งแต่   วันที่   ๑๖ มกราคม   ๒๕๕๗  ถึงวันที่   ๓๐   มกราคม  ๒๕๕๗  ระหว่างเวลา   ๐๘.๓๐  น. – ๑๖.๓๐ น.  ในวันและเวลาราชการหรือสอบถามทาง    หมายเลขโทรศัพท์   ๐-๗๕๓๙-๔๒๐๘ ต่อ ๑๒   โทรสาร  ๐-๗๕๓๙-๔๐๐๓ หรือสืบค้นข้อมูลทางเว็บไซต์เทศบาลตำบลทอนหงส์  www.thonhongcity.go.th  หรือ เว็บไซต์ของกรมบัญชีกลาง  www.gprocurement.go.th


ประกาศ  ณ  วันที่   ๑๖    เดือน   มกราคม  พ.ศ. ๒๕๕๗






          (นายอมร   แคล้วภัย) 






               นายกเทศมนตรีตำบลทอนหงส์ 
รายละเอียดแนบท้ายประกาศสอบราคาจ้างเหมารถยนต์ปรับอากาศ
ลักษณะรถ

รถยนต์โดยสารปรับอากาศ   ขนาดไม่น้อยกว่า  ๔๐  ที่นั่ง
ตัวรถ


ชนิด  ๘  ล้อ
ขนาด


พิเศษ  ๒  ชั้น  พร้อมสุขภัณฑ์ในรถ  และสิ่งอำนวยความสะดวกอื่น ๆ 
ลักษณะทั่วไป
· เป็นรถยนต์ปรับอากาศ ๒ ชั้น  พร้อมน้ำมันเชื้อเพลิง  ขนาดไม่น้อยกว่า ๔๐ ที่นั่ง/คัน พร้อมพนักงานขับรถ ๒ คน/คัน
· ต้องนำหลักฐานการจดทะเบียนทุกคันที่จะเสนอราคา มาแสดงและรถที่ใช้ในการเดินทางต้องเป็นรถที่มีทะเบียนตรงกับหลักฐานที่นำมาแสดง
· รถที่ใช้เดินทางในแต่ละคันจะต้องมีระบบเครื่องเสียง คาราโอเกะ  ที่สามารถใช้งานได้ดีตลอดระยะเวลาเดินทาง รวมทั้งมีระบบปรับอากาศที่ได้มาตรฐานในด้านความเย็น 
· ในกรณีรถเสีย และต้องใช้เวลามากกว่า ๑ ชั่วโมง ต้องนำรถคันใหม่มาเปลี่ยนโดยเร็วที่สุด เพื่อไม่ให้เกิดความเสียหายในการเดินทางตามกำหนดการ
· ผู้เสนอราคารายที่ผ่านการคัดเลือก ต้องนำผู้ว่าจ้างไปตรวจสอบสภาพความพร้อมของรถโดยสารที่จะนำมาให้บริการก่อนวันออกเดินทาง  หลังการตรวจสอบหากผู้ว่าจ้างแจ้งความประสงค์ให้เปลี่ยนแปลงรถเนื่องจากสภาพไม่พร้อมให้บริการ ผู้เสนอราคาที่ผ่านการคัดเลือกต้องดำเนินการตามที่ได้รับแจ้ง







          (นายอมร   แคล้วภัย) 






                         นายกเทศมนตรีตำบลทอนหงส์ 

